สลด! เกิดเหตุเครื่องบินบรรทุกทีมนักฟุตบอลบราซิลตกที่โคลอมเบีย
สลด! เกิดเหตุเครื่องบินบรรทุกทีมนักฟุตบอลบราซิลตกที่โคลอมเบีย
29 พ.ย. 2559

BBC สำนักข่าวชื่อดังเปิดเผยว่า เครื่องบินโดยสารเช่าเหมาลำ บรรทุกลูกเรือ 72 คน รวมทั้งทีมฟุตบอลของบราซิลตกขณะกำลังเดินทางไปสู่เมืองเมเดยิน ประเทศโคลอมเบีย โดยเครื่องบินตกบริเวณพื้นที่ซึ่งเป็นภูเขา ด้านนอกตัวเมือง ในเวลาก่อนเที่ยงคืนของท้องถิ่น (ประมาณ 12:00 น. ของประเทศไทย) ซึ่งรายละเอียดยังไม่ชัดเจน แต่มีรายงานระบุว่ามีผู้รอดชีวิตจากเหตุการณ์นี้
โดยเครื่องบินเช่าได้บินจากโบลิเวีย และบรรทุกผู้โดยสารโดยมีนักฟุตบอลจากสโมสรชาโปโคเอนเซ่ ซึ่งเป็นสังกัดในประเทศบราซิล โดยทีมดังกล่าวมีคิวลงแข่งขันรายการเซาธ์ อเมริกัน คัพ (โคปา ซูดาเมริกานา) ในเมืองเมเดยินกับสโมสรแอตเลติโก นาซิอองนาล และขณะนี้ได้มีการยกเลิกโปรแกรมนัดชิงชนะเลิศดังกล่าวเป็นที่เรียบร้อยแล้ว 
ด้านเฟเดริโก กูเตียร์เรซ นายกเทศมนตรีของเมืองเมเดยิน กล่าวว่านี่เป็นโศกนาฏกรรมครั้งใหญ่ แต่เผยว่ามีความเป็นไปได้ที่จะมีผู้รอดชีวิต 
ทั้งนี้หากมีรายละเอียดเพิ่มเติม จะรายงานให้ทราบในเวลาถัดไป